Pienempikokoisen koiran kohdalla voi tulla kyseeseen joko kuljetushäkki tai turvavaljaat. Valjaissa ja vöissä on joillekin koirille enemmän totuttelemista, sillä niissä koira on enemmän kiinni kuin kopassa. Tämän vuoksi kuljetushäkki tai koppa saattaa olla alkuun helpompi ratkaisu aivan pienelle koiranpennulle.
Toisaalta koirat kasvavat nopeasti isoksi, ja aikuista koiraa ei välttämättä enää haluta raahata kopassa. Tämän vuoksi koiraa kannattaa alkaa hyvissä ajoin totuttamaan myös valjaisiin tai vyöhön, jos niistä halutaan sille lopullinen tapa matkustaa. Omaan häkkiin tai koppaan tottunut koira saattaa olla myöhemmällä iällä hankala kouluttaa hyväksymään valjaat.